bavarian-nlp/barwiki-20250901 huggingface dataset:
Nationalsozialismus

Da Nationalsozialismus is a rechtsextreme, totalitäre und rassistische Ideologie, de wos nochm Easchtn Wödkriag in Deitschland aufkumma is und voa oim in Mittl- und Noadeiropa Auhänga ghobt hod. De Ideologie is vo da Nationalsozialistischn Deitschn Orbatapartei, kuaz NSDAP, umgsetzt wuan. Totalitära Aunfiara vo dera politischn Bewegung wor da Adolf Hitler, dea wos noch da Wödwiatschafdskrise an großn Zualauf ghobt hod. De NSDAP is bei de Woin vo 1933 im Deitschn Reich de gresste Regiarungspartei wuan und hod nocha mit Gwoit und Hintalist de Mocht an sich grissn und a totalitäre Diktatur aufbaut. 1945 is de NSDAP vo de Besotzungsmächte aufgläst wuan.
Murmandl

As Murmandl oda Meaml, aa Mankerl oda Mankei ("Marmota marmota") is a bis 50 cm grouss Nogeviech, des wo zmoast im Gebiag lebt, voa oim in die Oipn. Es lebt unta da Eadn und hoit an langa Wintaschlof.
Murmandl san a Eiszeitrelikt. Friaa homs in da Steppn glebt. Se braucha oba de Kejtn, mit Hitzn kemans ned zrecht; deswegn hom sa si heit bei uns heit in Hochoipmgegendn zruckzogn.
Nutzung.
Murmandl san friaa oft gessn worn. As Kocha is oba recht aufwändig, wei de Fettn graisle schmeckt und deswegn zeascht wegdoa wean muass.
De Fettn vom Murmandl wead aa ois Soibm gnutzt, de wo gengas Rheima und andane Krangadn hejffa sui.
Galerie.
Es gibt an Hauffa vaschiedane Murmandl-Artn, oans davo is des Oipmmurmandl.
Vachadorf (Prean am Cheamsee)

Vachadorf (amtli: Vachendorf) is a Doaf in da Gmoa Prean am Cheamsee im Landkroas Rosnham (Bayern) mit rund 55 Eihwohna. Vachadorf liegt ziemli zentroi zwischn de Ortschoftn Prean am Cheamsee, Bernau am Cheamsee, Frasdorf und Aschau im Cheamgau. Es ist aufgrund vo da Nech zan Cheamsee, am Schloss Wildenwart und am Landschaftsschutzgebiet ba Wandaran sea beliabt.
Gschicht.
Da Nam Vachadorf kimmt vo de Kejtn. Zoireiche Spurn in da Umgebung vo Vachadorf vaweisn af a Remastroß, de wo am Fluss Prean entlang gfiat hod.
Vakea.
Es besteht a Bohvabindung af Aschau im Cheamgau, Prean und Rosnham iwa de Cheamgauboh.
Frasdorf

Frasdorf is a Gmoa im oberbayerischen Landkroas Rosnham am Fuaß vo de Cheamgaua Oipn mit de Ortstei Wuidnwart, Frasdorf und Umrathshausn. Dea Ferienort hod a eigane Af- und Obfohrt zua A 8, de wo Minga mit Soizburg vabindt.
Eadkunde.
Frasdorf liegt unmittlbor an da A 8 mit eigana Oschlussstej, a Lärmschutzwoi schitzt de Siedlung. Af Minga sans 78 km, af Rosnham 20 km, af Prean am Cheamsee 8 km, af Traunstoa 32 km, af Soizburg 63 km und af Kufstoa 34 km (iwa Sachrang) bzw. 45 km (iwa de A 93). De nachste Bahnstation bis bei Umratshausn etwa 3,5 km von Frasdorf entfernt.
Gschicht.
Frasdorf is 1135 ois "Fradelsdorf" zum easchtn Moi eawähnt woan. Wiuidnwart, Frasdorf und Umrathshausn hom voa 1800 zua Herrschoft Wuidnwart gheat, de wo mit da Hochgerichtsborkeit ausgstottet wor bzw. zu der mit ia vabundanan Herrschaft Hohenaschau. Frasdorf is im Zuge vo de Vawoitungsreforma in Bayern 1818 a sejbständige politische Gmoa worn. De Gmoana Wuidnwart und Umrathshausn san im Zug vo da Gebietsreform in de 70a Joar z Frasdorf kema.
Politik.
Gmoarot.
Da Gmoarot hod foigande Zammasetzung: CSU (4), Freie Wählagruppm Frasdorf (5), Freie Wählaschaft Wuidnwart (3), Freie Wählagemeinschaft Umrathshausn (2)
Burgamoastarin.
Burgamoastarin is de Steindlmüller Marianne (CSU).
Woppm.
As Woppm wead wia foigt amtli blasioniat "teit; obm dreimoi gspoitn vo Blau und Suiba, unten a suibana Drachn afm rodn Fejd."
De Foabm Blau und Suiba san de Foabm vom Gundrichinga Adlsgschlecht, de wo im Ortstei Ginneerting osässig worn. Da Drachn is des Attribut vo da Hl. Margaretha, dea wos ma de Dorkira gweiht hod.
Kuitua und Sengswiadigkeitn.
Sengasweat san de Frasdorfa Kira: de Kira Hl. Blut z Umrathshausen, de Christkiniskira z Wuidnwart und de Kira St. Margaretha im Ortskern ebenso, wia de gotische Woifahrtskira St. Florian mit iara barockn Brunnenkapejn.
Landschoftli interessant is des Karstgebiet "Laubmstoa" mit seine Hejn. Z Frasdorf gibts a oan Hoamat- und Kuituavarei, ein Hejnmusäum und a Dorfmusäum. As Schloss Wildenwart liegt iwan Toi vo da Prean.
Cheamgauboh

D Cheamgauboh (amtli: Chiemgaubahn) is a oagleisige Bohstreck zwischn Prean am Cheamsee und Aschau im Cheamgau, de wo insgsamt 9,6 Kilometa lang is (Kursbuachstreckn 952).
Betrieb und Gschicht.
Wia da Theodor vo Cramer-Klett 1875 as Schloss Hohenaschau und de zuagehearign Ländareien vom Preantoi kafft hod, hodaraa an Bau vo ara Eisnbohstreck (ois Vizinalbahn) noch Aschau voafinanziat. De Streck is nacha am 18. August 1878 aufgmacht worn und hods Preantoi an d Haptstreck Minga-Soizburg ogschlossn.
1996 san de Cheambauboh-Schnienenbusse (798 652 und 798 653) duach Triebwägn vo da Baureihe 628.4 austauscht woan. Etz vakean af da Streckn Regionalbohna vo Aschau bis Prean. De 628a braucha fia de 10 km lange Streckn 15 Minutn. In Togesrandlog gibts Zig, de wo iwa Prean ausse iwa de Bohstreckn Minga-Soizburg bis Rosnham foan. Außsdem foat am Obmd a Zug vo Soizburg iwa Traunstoa af Aschau duachgehend.
Oide Pinakothek

De Oide Pinakothek is a Kunstmusäum in Minga, des wo Gemäjde vo Oidn Mostan (Molan) vom Mittloida bis zua Mittn vom 18. Joarhundat ausstejt. De Oide Pinakothek zejd zu de bedeitandstn Gemäjdegalerien vo da ganzn Wejd. De Bestände san a Tei vo de Bayrischn Staatsgemäjdesammlunga.
Gengiwa vo da Oidn Pinakothek ligt de Neie Pinakothek mit Werkn vom 19. und Ofang vom 20. Joarhundat. Ois dritts Musäum ghead no de Pinakothek der Moderne zum Kunstareal Minga mit Werkn vom 20. und 21. Joarhundat.
Cristian Panin

Cristian Călin Panin (* 9. Juni 1978 in Arad) is a rumänischa Fuaßboispiela. Jetzt grad spüt da linke Außenverteidiga in da rumänischn Liga I bei CFR Cluj.
Karriere.
Verein.
Panin hat 1997 seine Profikarriere in da Divizia B bei UTA Arad gstartet und spülte dort bis 2004. Danach wechselte er zu CFR Cluj, mit dem er 2008 sein easchtn Titel hoilte.
Nationalmannschaft.
Panin hat sei Debü fia Rumänien am 19. Novemba 2008 im Spiel gegen Georgien gmacht, des Spü endete 2:1 für Rumänien.
Statistik.
"Stand: 2. September 2009"
1
Verdon

Da Verdon (im Middeloiter "Virdones", provenzalisch: "Vardoun") is a Fluss in Fránkraich. Er éntspringt in da Naachen vom Col d’Allos im Département Alpes-de-Haute-Provence und mindt noch 166 km bai Vinon-sur-Verdon in d' Durance. Im untern Valaaff büdt da Fluss (in waide Doale voh sai'm Valaaff) d' Grenz zwischen dé Départements Alpes-de-Haute-Provence und Var.
Im Valaaff vom Verdon han zwischa 1923 und 1975 insgsámmt fimf Toispern am Lac de Castillon, Lac de Chaudanne, Lac de Sainte-Croix, Retenue de Quinson, und Lac de Esparron, néd nuer zan Zwegg voh da Energieerzaigung darichtt worn. Da bekánntasde und da grässde Staussee befindt sé hinter da - zwischen 1971 und 1974 - dabauden Staumauer siadlich voh Sainte-Croix-du-Verdon. Da duerch d'Aufstaung éntstándane Lac de Sainte-Croix bdéggt a Fläch voh 21,80 km² und nimmt bis za 761 Milliónen m³ Wosser auf.
Da lándschoftlich schéenste Oschnit befindt sé zwischa da Stod Castellane und am Lac de Sainte-Croix. duaten büdt'a auf 21 km Léng d'Verdonschlucht "(Gorge du Verdon, Grand Canyon du Verdon)", oane voh dé gwoitigsten und aihdruggvóisten Schluchten voh Eyrópa. Da späktakulerste Toal voh da Schlucht beglaitt, zan Toal auf hächerner Ewane durch d'Schlucht "corniche sublime" bzw. auf d'Hächenloong, a Stross. Es gibt auf dera Stréggen oiwai wiader an Etler schéene Oschnit, mid tiaffe Aihbligg in und iwers Toi, ower netter glai a poer Méglichkaiden in d'Schlucht o z'staing. Im Canyon koh ma guad Wiedwosserpaddeln, Fraiklettern "(Freeclimbing)" und Erleebniswándarungen mocha. In Fránkraich sóid d'Kletterstiel-Kuitur ois oier erschts an Fuass gfosst hom.
Taferlklassler

A Taferlklassler is a Kind, des wos zum easchtn Moi in d Schui gähd und de easchte Voiksschuiklass besuacht. In da Regl san de Kinda do 5–6 Joa oid.Taferlklassler
Etymologie.
In da easchtn Höftn vom 20. Joahundat hom Easchtklassla no mit Griffen auf klane Schiefatofen gschriem. Mitn Fedastü homs eascht ob da zweitn Klass schreim diafn.
Des Gedicht doda hod fria a jeda Voiksschüla in Esdareich kennt:
Erste Klasse: Tafelkratzer 
Zweite Klasse: Tintenpatzer 
Dritte Klasse: Alte Bären "(Variantn: Luftballon)" 
Vierte Klasse: Feine Herren "(Variantn: Fliegt davon)"
Taferl

Taferl nennt ma in Esdareich a klane Tofe, de wos vo Politikan während Reden oda Fernsehinterviews gnutzt wiad. Es zagt meistns Diagramme, politische Paroin oda Zeidungsausschnitt.
Ois Eafinda vom Taferl güd da Haider Jörgl (FPÖ, späda BZÖ), dea wos in ana Fernsehkonfrontation im Vuaföd vo de Nationalratswoin 1994 gengan Vranitzky Franz mitn Spruch „Jetzt zag i Eana wos“ a Taferl mitn Einkommen vom domolign steirischen Orwatkauma-Presidentn Rechberger Alois in de Kamera ghoidn hod. De effentliche Diskussion hod da SPÖ nochhoitig gschot.
Wia da Haider des owa 1995 in ana Fernsehkonfrontation mitn Klima Viktor (SPÖ) wiedahoin hod woin, hod dea kontat: „Moch ma wieda an Ausflug noch Maria Taferl?“. 1999 hod da Schüssel Wolfgang (ÖVP) mit da lakonischn Bemeakung „Jetzt is Eana des Taferl umgfoin“ in Haida ausn Konzept brocht.
In de foigendn Joa hod se des Taferl owa imma mea ois Mittl vo da politischn Diskussion in oin esdareichischn Parteien duachgsetzt. Sogoa im Parlament wean imma efta Taferl aufs Rednapuit gstöd. Des Taferl güd owa unta Journalisten und Intellektuelln ois sea unbeliabt, weus meistns manipulativ eigsetzt wiad. 2005 hod de Fernseh-Moderatorin Waldner Gabi in Westenthaler Peter (BZÖ) mit an Gegntaferl schmähstad gmochd.
Listn vo de Mingara Stodtei

De bayrische Haptstod Minga is in Stodbeziak eiteit. Bei da letztn Neiordnung 1992 san 24 Stodbeziak festglegt woan, 1996 is Loam ois 25. Beziak dazua kema. De Gliedarung vom Stodgebiet entspricht owa nur teiweis dena historisch gwoxanan Stodtein vo Minga, de wo urspringli moast eignständig Ortschoft woan, de wo ab da Mittn vom 19. Joarhundat eigmoandet woan san. Eftas san mehrane Stodtei zu oam Stodbeziak zammagfosst woan, mangmoi gähd owa a oida Stodtei iwa mehrane Beziak, wia zan Beispui Schwabing oda Sendling.
Thomas Müller

Da Thomas Müller (* 13. Septemba 1989 z Weilheim) is a boarischa Fuaßbolla, dea wo beim FC Bayern Minga unda Vadrog stehd. 2014 is ea mid d deitschn Nationalmannschaft Wejdmoasta woan, 2013 und 2020 hod ea mit de Bayern de Champions-League gwunna. Da Thomas Müller is da erfoigreichste deitsche Fuaßboia vo olln Zeitn.
Maria Taferl

Maria Taferl is a Moaktgemeinde mit 912 Einwohnan (2016) im Beziak Mök. Des is da bedeitendste Woifoatsoat vo Niedaöstareich. Nem Mariazö ist Maria Taferl da bedeitenste Woifoatsoat vo Österreich.
Eadkunde.
Maria Taferl liegt im Nibelungengau in Niadarösterreich auf ana Aunhöhe iwa da Donau. De Flächn vo da Moaktgemeinde umfosst 12,16 Quadratkilometa. 47,48 Prozent vo da Flächn san bewoidet. Während da Moakt Maria Taferl aufm sognenntn Taferlberg liegt, befindn si de aundan Oatsteule im umliegandn higlign Gebiet. Voa oim de Woifoatskirchn is deswege scho vo weidn sichtboa, bsundas vom Südn hea.
Gschicht.
Iwa de friahe Besiedlung vo Maria Taferl is weng bekaunt. S kötische Kenigreich Norikum hod si aa am Noadufa vo da Donau eastreckt. Zur Zeit vo da rämischn Provinz Noricum woa de Donau da Grenzfluss, da sognennde Donaulimes. A Staaplottn (schau Büdl), de wos heit no am Kiachplotz stähd, wiad efta ois Opfastoa vo an kötischen Ursprung bezeichnet. Fia de Aunnaume gibts owa kaan wissnschoftlichn Beleg. So a Interpretation losst dahea kaane Schliss auf a launge Tradition vom Taferlberg ois Ort fia religiöse Haundlungen zua.
Gemeindegliedarung.
Die Gemeinde bestäd aus siebm Katastralgemeinden:
Gfliglts Wuat.
"Moch ma wieda an Ausflug noch Maria Taferl?"
Is a Spruch den da Klima Viktor (SPÖ) in ana Fersehkonfrontation mitn Haider Jörgl 1995 prägt hod, um an manipulativn Einsotz vo an Schautaferl obzwean.
Bernriad

Bernriad, amtli: Bernried, is a Doaf mid 4697 Eihwohna (2014) im Landkroas Deggendorf in Nidabayern. Bis zu seina Aflesung 1972 hod Bernriad zum Landkroas Bong ghead.
Gmoagliedarung.
Unta Bernriad vastäht ma Bernriad, Ednstettn und Egg, des san de drei Ortstei, in de wos Bernriad gliedat is. Des is seidm 1. Mai 1978 so. Neba de drei groußn Tei gibts aa no 96 kleanane Ortschoftn, des sand: Adlwarting, Amtsfleck, Außerirlach, Bachl, Bergfeld, Berghäuser, Berghof, Birgacker, Birketäcker, Birket, Birkhof, Bäbra, Bremersboch, Buachet, Buachetberg, Buachetwies, Burgerin, Ebm, Ebmanger, Ebmberg, Ebmgassn, Eckhütt, Eichbühl, Oaberg, Oabergheisl, Ejsnanger, Faßlehn, Färstahaus, Fuchsberg, Genshirn, Giglberg, Gmoabühl, Grom, Gruab, Gruabhof, Hammet, Happtmosgruab, Hilling, Hochstraß, Hofstettn, Hochzipfl, Heslboch, Hundsruck, Innerirlach, Innastettn, Irlach, Irlhof, Jagerhaus, Gloabäbra, Koistod, Ketterlberg, Koipoint, Krackl, Kracklwies, Kreidadt, Krin, Leithn, Luckaswies, Luahof, Martinsgruab, Mädanberg, Oberkager, Oberkanetsberg, Ödlehn, Pitzen, Pommasberg, Rebling, Rindberg, Rieth, Scheiblacker, Schloßtanet, Schneiderheisl, Schneidaiad, Schocha, Scheepoint, Schrimpfhof, Sendbühl, Sölden, Staudachberg, Stoabühl, Straßermühl, Suizbach, Thannberg, Tradelsöhren, Unterkager, Unterkanetsberg, Woidhaus, Weibing, Weiherhaus, Willersbach, Windsteig, Zaunstod, Zejberg.
Jäda grouße Tei hod wos bsundas: Vo Bernriad kimmt da Nam, in Egg stäht as Gmoahaus und in Ednstettn de Mehrzweckhalle.
Politik.
In Bernriad is da easchte Buagamoasta da Stefan Achatz, der wos in da FWG is, de zwoata de Johanna Gegenfurtner (CSU) und da dritte da Wilhelm Haban vo da (SPD.
Religion.
Wei in da Gmoa imma de katolischn de meran warn, san koa andene Konfessiona mit am oagna Godshaus do. 
De Kiach in Enstedn hoaßt St. Nikolaus, vo da Bernriada Kirch is de Padronin de Heilige Katharina. Fia eu zwoa Pfarrstein is da Pfarra Woina zuastände.
De Zugroastn Luterischn kenna in da Nachbagmoa Mettn in Kicha ge. Andane, wia Judn oda Muslmana san a zwora drei do awa de kema woandas zum betn zamad.
Buidung.
In Ednstettn und Bernriad hamma jeweils a Grundschui, de wos zamkherd. Wennma af a andere Schui gehd, muasd fia d'Hauptschui noch Mettn oda Deggndoaf geh. Fiad Realschui af Plalling oda wennsd a Weibaleid bist, kannsd a noch Deggndoaf af d' Maria-Ward geh. Oder afs Gymnasium, do hosd praktisch freie Auswoi: Mettn, oda zwoa in Deggndoaf, s Robert-Koch oda s' Comenius, aba aa Niedaoida.
Fuaßboi.
In unsana Gmoa is da Fuaßboi ganz wos Bsundas: In Bernriad gibts nämli 3 Vareine: An SV Bernriad (grindt 1968), SV Edenstettn-Egg (1949) und an FC Edenstettn (1965). D'Bernriada spuin in da Bezirksliga West, De andan zwoa spuin in da Kreisklass. De Vorständ san: vo Bernriad da Brunna Woifgang, vom SV da Kress Max sen. und vom FC da Stiglmeier Woidta, a "Schaum" genannt. De Jugend werd bsondas gföadat: 2003 is nämlich de JFG Perlbachtal/Bernrieder Winkel grindt woan, olle drei Vareine san dabei beteiligt. Ab da D-Jugend spuid ma do. Da Vorstand vo da JFG is da Katzer Martin, der wos aa scho Jugendleita beim FC is.
Pierre-Emerick Aubameyang

Pierre-Emerick Aubameyang (* 18. Juni 1989 in Laval) is a gabunischa Fuaßboispiela mit französischn Wurzeln. Jetzt grad steht da Stüama in da deitschn Bundesliga bei Borussia Dortmund unda Vatrog.
Karriere.
Verein.
Pierre-Emerick startete 2008 sei Profikarriere bam AC Mailand und wurde glei in seina easchtn Saison zum FCO Dijon nach Frankreich ind' Ligue 2 verliehn. Am 1. August 2008 hat er sei Debü in da Ligue 2 gebn. Dijon hats Spü 1:3 gegn in RC Lens verlorn. Am 22. August hat er sei 1. Toa fia Dijon im Spü gegen in FC Tours gmacht. Seit 2009 spüt er auf Leihbasis bam OSC Lille, die a Kaufoption auf erm besitzn.
Nationalmannschaft.
Gmeinsam mit seiem Bruada Willy is da Pierre-Emerick 2009 easchtmals in die gabunische Nationalmannschaft berufen wordn. Gegen Marokko hat er am 28. März 2009 sei Debü gebn, wobei er a a Toa fian 2:1-Sieg gmacht hat.
Statistik.
"Stand: 6. Oktober 2009"
1
Privates.
Er is da jüngere Bruada vom Willy und Catilina. Seine Briada sand ebenfalls Fuaßboiprofis. Sei Vata Pierre is a ehemaliga Fuaßboiprofi.
Verdonschlucht

D' Verdonschlucht (frz.: Gorges du Verdon, umgóngssproochlich aa: "Grand Canyon du Verdon"), is a Schlucht a'da frónzésischen Provence, Departement Alpes-de-Haute-Provence. Sie fóngg flussáuwérschts náuch da Stáud Castellane óh und éndt náuch Moustires-Sainte-Marie im Stausee Lac de Sainte-Croix. Durch d' ebber 21 km lónge und bis za 700 Meeter tiaffe Schlucht, fliasst da tirkiesforwane Fluss Verdon. Da "Gorges du Verdon" is neem da Tara-Schlucht oane vah dia greessten Schluchten vo Eirópa.
Gmoafreies Gebiet

A gmoafreies Gebiet (amtli: gemeindefreies Gebiet) is im Vawoitungsrecht a obgrenzts Gebiet, des wo za koana politischn Gmoa gheat. Moast sans unbewohnte Gebiete wia zum Beispui Truppnübungsplätz, Woidgebiete, Wossaflächn usw.
Deitschland.
Gmoafreie Gebiete san moastns entweda Eingtum vom Bundesland, wos lieng, oda im Eingtum vom Bund. De Vawoitungshoheit liegt in da Regl ban Landratsamt bzw. ba da Kroasvawoitung vom entsprechendn Landkroas.
12. August

Der 12. August is da 224. Tag vom Gregorianischn Kalenda (da 225. in Schaltjahrn), somit vableibn no 141 Tag bis zum Joaresend.
Geboren.
20. Jahrhundert.
1951–2000.
1982: Klaas-Jan Huntelaar, niederländischa Fuaßballspiela
Gstuam.
20. Jahrhundert.
1951–2000.
2000: Max Grießer, boarischa Voiksschauschbuia und Sänga estareichischa Heakunft
Inter Mailand

Inter Mailand is a italienischa Fuaßboiklub, dea in da Serie A spüd. Inta is a Klub aus Mailand.
Stadion.
De Hoamstätte vo Inta is s'Giuseppe-Meazza-Stadion in Mailand. Des Stadion hat a Kapazität vo 82.955 Platzln und ghört da Stod Mailand. Inta benutzt des Stadion gemoasom mitn AC Mailand. Bis 2014 wü Inta a eignes Stadion baun.
Metro Station

Metro Station is a vierköpfige US-amerikanische Pop-Rock-Band aus Los Angeles, die 2006 gründ wordn is.
Bandgschicht.
2006 habn sie Trace Cyrus und Mason Musso in Los Angeles kena glernt. Die Verbindung vo de zwa enstand üba de Disney-Serie Hannah Montana, wo Traces Halbschwesta (Miley Cyrus) und Masons jiangana Bruada (Mitchel Musso) Hauptrolln spün. Mitn Blake Healy hams dan Metro Station gründt und ham erna easchtes Liad "Seventeen Forever" aufgnoma. Dank MySpace is Liad bekannt wordn und dadurch hams an Plattenvertrag bei Columbia Records bekoma und Anthony Improgo hat erna abotn als Schlagzeuga mitzspün. Innerhalb vo am Jahr hams erna Debüalbum produziert und im Septemba 2007 veröffentlicht. Singles wie "Kelsey" und "Control" warn erfolglos und sand ned ind Chars koma. Eascht im April 2008 is erna Popularität gstiegn auf grund vo da Single "Shake It". Im April 2008 is de Single ind' US-Charts eingstiegn und hat sie Woche fia Woche nach obn garbeitet, bis in die Top 10. Danach hats Album a in die offiziellen Verkaufscharts gschafft.
Diskografie.
→ "Hauptartikel: Metro Station/Diskografie"
Voikssänga

Voikssänga san Alloauntahoita und Humoristn, de wo oft oagne Liadln und Gstanzln präsentian. Dabei gehts aa efta um hintasinnige Zeitkritik. Se ham mehr mit Liadamochan z'tuan ois mit Voiksmusikantn, da Untaschied besteht darin, dass de Liadln voikstümli und humoristisch präsentiat wearn. Da Begriff „Voik“ hod si oba sowoi auf de Inhoida ois wiara auf de Popularität beziagn kena.
Bis zum Ofang vom 20. Joarhundat hods sehr vui Voiksänga gem. De Voikssängabühnen worn a gonz wichtigs Untahoidungsmedium. Eascht mitn Aufkema vom Kino sans vui wenga worn, es gibt se oba no bis zum heitign Tog, wia z. B. an Fredl Fesl.
Gschicht.
Friedrich Schiller hod den Begriff Voikssänga no obwertend braucht, im Valauf vom 19. Joarhundat ham de Voikssänga owa zuanehmend an Osehn gwunna.
Im Untaschied zu de ejdan Harfinistn san de Voikssänga zu Identifikationsfigurn firs Publikum worn. Des wora Begleiterscheinung vo da Urbanisiarung um de Mittn vom 19. Joarhundat.
De Voikssänga san mit da vastäaktn Urbanisiarung aufkema. De Anonymität in de Städte hod des Bediafnis noch Bodnständigem und Urspringlichem gschoffn. Paradoxaweise is des Voikssängatum nacha vo de Großstädt auf Land kema. As moderne, aufklärte Voikstümliche is am Land ois Befreiung vo starrn Traditionen erlebt worn.
Um 1900 worn de Volkssängabühnen weit vabreitet. As Voikssängadum is nacha eascht mitm Aufbliahn vom Kino noch 1918 zruckganga.
Listn vo Voikssänga.
Wean.
Fost olle bekonntn esdareichischn Voikssänga keman aus Wean:
Langobardische Sproch

&lt;onlyinclude&gt;&lt;/onlyinclude&gt;
Langobardisch is a ausgstorbane germanische Sproch, wo vo de Langobarden gred worn und bis spodastns im 10. Joarhundat ausgstorbm is. 
Gschichtli gseng is de Sproch vo de Langobarden eascht im 6. Joarhundat fossba, wias eanan Wohnsitz z Pannonien aufgebm hom und af Norditalien eingwandat san. Zua Schriftsproch hod se s Langobardische nia entwicklt, wei de Langobardn z Italien schnej de romanische Mundort vo de Einheimischn ognumma hom und ois Schriftsproch nacha s Lateinische gnutzt hom. 
Sprochdenkmäla.
Es is nua a weng Originaltext iwaliefat. De ejdastn Iwaliefarunga san Runenschriftn, dazua kema no Urkundn wia da "Codex diplomaticus Langobardorum", da "Edictus Rothari" und da "Edictus Langobardorum" sowia Gschichtswerke wia da "Historia Langobardorum" vom Gschichtsschreiba Paulus Diaconus. Es san owa fost oiwei nur Personanama, Ortsnama sowia Oanzlweata.
 Obaseitn: 
Transskription: "arogisd" (Arogis oda Arogast = männlicha Nama; Aro = Adla)
 Untaseitn: : 
Transskription: "alaguþleuba : dedun" ("Alaguth und Leuba homs gmochd"; wos, woass ma ned genau, vialleicht de Runeninschrift; bei dera Intapretation waradn des zwoa Fraunnama; dass de an Schmuck gmocht ham, warad af de Zeit bezogn unwoascheinli). Es gibt owa no a andare Interpretation. Oba- und Untaseitn zamma kennt ma a so lesn: "Arogast und Alaguth hom Liab gmocht".
Fibula A: : 
Transskription: "godahid unj[a]" ("Da Godahild mid Liab")
Fibula B: : 
Transskription: "(k?)arsiboda segun" ("Vom Arsiboda gsegnet")
Es gibt sogoa a poar Weata, wo si im Italienischen bzw. in italienischn Dialekt dahoidn hom:
Lautsystem.
S Langobardische hod dd Lautvaschiabung nur zan Tei mitgmocht.
Im Gegnsotz zu de andan oidhochdeitschn Sprochn hod si da Vokal ned vaändat:
De Kurzvokale i und e bzw. u und o hom si vamischt, woi untam Einfluss von Romanischn und aa von Gotischn.
Sprochvawandschoft.
Zamma mitm Boarischn und Alemannischn weads Langobardische za de obadeitschen Sprochn grechnat. Fia de historische Sprochwissnschoft is des Langobardische voa oim deshoib interessant, wei dees am End vom 6., Ofang vom 7. Joarhundat de friahastn Belege fia de hochdeitsche Lautvaschiabung san.
Draun

Draun (hochdeitsch: Traun) ist de fünftgressde Stod vo Owaöstareich und liegd in da Mittn vom Laund, im Draunvierl, im Bezirk Linz-Laund. Draun is da Sitz vo an Bezirksgricht, owa ned de Bezirkshauptstod (des is Linz). Bei da Voikszöhlung im Joa 2001 hod Draun 23.470 Einwohna ghobt und wor damid af Blotz 20 vo olle Städt in Östareich. Im Norn herd s'Stodgebied ba da Weana Bundesstroßn (B1) af, im Sidn bam Draun-Fluss. Nochbagmoana san im Nordn Basching und Leonding, im Ostn Linz, im Sidn Aunsföin und Bucking und im Westn Hörsching.
Aunsföin

Aunsföin (aumtlich: Ansfelden) is a Stod im Draunvierl in da Mittn vo Owaöstarreich, ghead zan Bezirk Linz-Lond und hod Eihwohna (Stond: ). In Aunsföin rinnd de Grems in de Draun eini, de wos a gleichzeitig de neadliche Grenz vom Gemeindegebied is. De Stod liegd 289 Meta üwan Meer drüwa und ghead zan Grichtsbezirk Draun. Am mehran kennd ma Aunsföin, weu do da Bruckner Anton af d'Wöid kumma is. Desweng gibts durtn a a Anton-Bruckner-Museum.
Doxenbáuch

Doxenbáuch (aa "Daxenbáuch", iwerregiónoi: "Doxenboch" oder "Daxenboch", Hóchdeitsch ómtlich: "Taxenbach") is a Morktgmoah an Pinzgau (Bezirk Zej am See), an Soizburger Lónd in Éstreich mid guade 2.700 Eihwóner und is da Sietz vam Bezirksgricht Doxenbáuch.